Miguel Uribe Turbay

Miguel Uribe Turbay (Bogotá, Kolonbia, 1986ko urtarrilaren 28a – ibidem, 2025eko abuztuaren 11) kolonbiar abokatua eta politikaria izan zen, Zentro Demokratikoa alderdi politikoko kidea.

2016 eta 2018 bitartean Bogotáko gobernu-idazkaria izan zen Enrique Peñalosa alkatearen gobernuan. Aurretik, 2012tik 2015era Bogotáko zinegotzi izan zen. Kolonbiako Alderdi Liberaleko kide izan zen 2018ra arte.

Bogotáko alkategaia izan zen 2019ko Bogotáko udal hauteskundeetan. 2022ko uztailaren 20az geroztik Kolonbiako Errepublikaren senataria izan zen eta 2026ko Kolonbiako hauteskunde presidentzialetarako presidentegaia zen Zentro Demokratikoa alderdi politikoarekin.

2025eko ekainaren 7an, Fontibón herrian mitin bat ematen ari zenean, tirokatu zuten eta oso larri zauritu zuten. Atentatuaren egilea lekuan bertan atxilotu zuten, 14 urteko sikario adingabea. Uribe ez zen zauritik sendatu eta 2025eko abuztuaren 11n hil zen 39 urte zituela.

 Erreferentziak 

 Kanpo estekak 

Kategoria:Kolonbiako politikariak
Kategoria:Kolonbiako abokatuak
Kategoria:Bogotarrak
Kategoria:Bogotan hildakoak
Kategoria:Eraildako politikariak
Kategoria:2025eko hilketak